paragraph_text: Utah (izg. Juta).- savezna američka država u planinskim područjima SAD-a; 219,887 km², 2,763,885 st (2010), glavni grad Salt Lake City. Organiziran je kao teritorij 1850., a kao 45. država ulazi 4 siječnja 1896. u uniju sa SAD-om. Juta se geografski prostire na geološkom području Stjenjaka, Platoa Colorada i Velikog slanog bazena, pa se danas tamo nalazi čak 5 nacionalnih parkova, 6 nacionalnih spomenika i 40 državnih parkova i šuma. Kroz jugoistočni dio protječe rijeka Colorado, dok se na sjeverozapadu ističe svojom veličinom Veliko slano jezero (Great Salt Lake) s istoimenom pustinjom. Zemljoradnja je ovisna o navodnjavanju, a razvijen je i uzgoj goveda svinja i ovaca. Industrija je razvijena u većim gradskim centrima, osobito Salt Lake City s metalnom i prehrambenom industrijom, poznat i kao glavno mormonsko središte. Indijanci Ute, Gosiute, Zapadni Šošoni i Južni Pajuti žive zatvoreni po rezervatima.